

**Οδηγίες διαδικασίας Υποβολής δικαιολογητικών για χορήγηση οικονομικής ενίσχυσης οικοσκευών, σε πληγέντες από φυσικές καταστροφές.**

Η παρούσα διαδικασία θα πρέπει να γίνει σύμφωνα με τις παρακάτω οδηγίες.

**ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ: έως και Παρασκευή 8 Αυγούστου 2025.**

🡪 Έγγραφη αίτηση και κατάθεσή της στο πρωτόκολλο του Δήμου Σαρωνικού στο Δημαρχείο Καλυβίων, μαζί με όλα τα δικαιολογητικά εκτυπωμένα ή αποστολή της αίτησης και όλων των δικαιολογητικών στην διεύθυνση: dkalivia@otenet.gr

Επισημαίνουμε ότι υπάρχει **συγκεκριμένη φόρμα αιτήσεων** για πληγέντες από φυσικές καταστροφές (όχι απλή αίτηση στον Δήμο), την οποία μπορείτε να βρείτε στο Πρωτόκολλο του Δήμου Σαρωνικού και των Κοινοτήτων καθώς και στην ιστοσελίδα του Δήμου Σαρωνικού: [www.saronikoscity.gr](http://www.saronikoscity.gr) στο πεδίο «Ανακοινώσεις» με τίτλο «Οδηγίες διαδικασίας Υποβολής δικαιολογητικών για χορήγηση οικονομικής ενίσχυσης οικοσκευών πολιτών που πλήττονται από φυσικές καταστροφές» όπου υπάρχει το παρόν φυλλάδιο οδηγιών καθώς και η συνημμένη φόρμα αιτήσεων, την οποία μπορείτε να κατεβάσετε.

Θα πρέπει **όλα τα πεδία της αίτησης** να είναι συμπληρωμένα.

Επισημαίνουμε ότι οι πληροφορίες που θα δηλώσετε στην αίτηση θα πρέπει να είναι **σε πλήρη συνάφεια με όσα έχετε δηλώσει στην ΑΑΔΕ (Έντυπα Ε1, Ε9).**

Σε περιπτώσεις που επιθυμείτε να καταθέσετε αίτηση για άλλο πρόσωπο, θα πρέπει να έχετε την σχετική εξουσιοδότηση με το γνήσιο της υπογραφής (μέσω ΚΕΠ ή gov.gr).

* **ΔΙΚΑΙΟΛΟΓΗΤΙΚΑ:**
1. Αίτηση του δικαιούχου ή εξουσιοδοτούμενου προσώπου
2. Δήλωση Φορολογίας εισοδήματος (Έντυπο Ε1) τελευταίου φορολογικού έτους, για το οποίο υποχρεούται να έχει υποβάλει δήλωση ο αιτών ή έχει ήδη υποβάλει (για την επιβεβαίωση της κύριας ιδιόκτητης, μισθωμένης, παραχωρημένης κατοικίας ή της δευτερεύουσας ιδιόκτητης κατοικίας και τον αριθμό των εξαρτώμενων ή/και φιλοξενούμενων μελών του δικαιούχου).
3. Δήλωση στοιχείων Ακινήτων (Έντυπο Ε9) τελευταίου φορολογικού έτους, για το οποίο υποχρεούται να έχει υποβάλλει δήλωση ο αιτών ή έχει ήδη υποβάλλει, για τις περιπτώσεις ιδιόκτητης κατοικίας.
4. Δελτίο αυτοψίας ΓΔΑΕΦΚ για την εκδήλωση της πυρκαγιάς και στην περίπτωση που αυτό δεν υπάρχει προσκομίζεται βεβαίωση της Πυροσβεστικής Υπηρεσίας.
* **Ειδικές Περιπτώσεις:**
* Σε περίπτωση που οι δικαιούχοι της οικονομικής ενίσχυσης είναι περισσότεροι του ενός, λόγω συγκατοίκησης κ.λ.π., η οικονομική ενίσχυση χορηγείται σε έναν εξ’αυτών, μετά από εξουσιοδότηση με το γνήσιο της υπογραφής (μέσω ΚΕΠ ή gov.gr) που θα του παρέχουν οι υπόλοιποι.
* Σε περίπτωση που οι δικαιούχοι είναι πολύτεκνοι θα προσκομίσουν πιστοποιητικό της Ανώτατης Συνομοσπονδίας Πολυτέκνων ή Πιστοποιητικό Οικογενειακής Κατάστασης.
* Σε περίπτωση που η πληγείσα οικογένεια αποτελείται από άτομο με αναπηρία, θα προσκομίσουν γνωμάτευση της αρμόδιας Υγειονομικής Επιτροπής
* **Λοιπές Πληροφορίες:**
* Το ύψος της Οικονομικής ενίσχυσης για κάθε δικαιούχο, προσδιορίζεται σύμφωνα με τις οδηγίες της υπ’αριθμ.: 31 ΕΞ 2023/11.08.2023 (Β’5072) Κοινής Υπουργικής Απόφασης, από την Επιτροπή Φυσικών Καταστροφών του Δήμου Σαρωνικού.
* Σε περίπτωση δευτερεύουσας κατοικίας, το προσδιοριζόμενο ποσό μειώνεται κατά 50% σύμφωνα με το άρθρο 1 της υπ’αριθμ.: 20743/ΓΔστ1/3.10.2023 (Β’5761) Κοινής Υπουργικής Απόφασης.

Για οποιαδήποτε διευκρίνηση/απορία, μπορείτε να καλείτε στο: 22993-20302.